# Iniziatiba Internazionalista - Herrien Elkartasuna

Iniziatiba Internazionalista - Herrien Elkartasuna (II-HE), edo Iniciativa Internacionalista - La solidaridad entre los pueblos (II-SP), 2009ko Europar Legebiltzarreko hauteskundeetarako espainiar estatu mailan sortutako koalizio politikoa da.
Koalizioaren hautagai-zerrendaren lehen postuan Alfonso Sastre antzerkigile ezaguna dago.
Koalizio horretan, Espainiar estatuko hainbat alderdi eta erakunde politiko ezkertiar edota independentistak parte hartzen du: Gaztelau Ezkerra, Comuner@s, Ekimen Komunista (IC), Borroka Internazionalista, Ezkerreko Bloke Independentista, Korronte Gorria eta Galiziako Herri Frontea.
Horiez gain, beste alderdi eta talde batzuek bat egin dute koalizioarekin, hala nola Bigastreko (Alacant) Izquierda Unidako kide ohiek, Nova Esquerda Socialistak, eta Llobregat Behereko Talde Errepublikazaleak. Eta hainbat pertsona ezagunek ere euren atxikimendua adierazi dute, besteak beste Carlo Frabetti, Santiago Alba Rico, Andrés Sorel, Javier Sádaba eta Alfredo Grimaldosek.
Maiatzaren 23an, Europako hauteskundeen kanpaina hasia zela, Ezker Abertzaleak ere Iniziatiba Internazionalistaren aldeko boto eskatu zuen, II "berea ez zen zerrenda bat izan arren, koalizioaren oinarrizko printzipioekin ados zegoelako" eta, besteak beste, "Euskal Herriak pairatzen duen egoera antidemokratikoa" salatzeko.
Aurrerago, alderdi eta mugimendu gehiagok bat egin zuten II-HErekin, hala nola, Katalan Herrietako Endavant-ek, Galiziako Herriko Alderdi Komunistak, Kanarietako Herriaren Batasuna alderdiak, Gazteria Independentistaren Biltzarrak, Nós-Unidade Popularrek, etab.

## Ideologia

Iniziatiba Internazionalistak bere sortze manifestuan ondoko oinarri ideologiko hauek defendatzen ditu:
* Justizia soziala.
* Askatasun demokratiko osoa.
* Genero diskriminazioaren aurkako konpromisoa.
* Eskubide politikoak.
* Kapitalaren Europaren aurkako borroka.

## Hautes-zerrendaren baliogabetzea

2009ko maiatzaren 14an, Espainiako Estatuko Fiskaltzak Iniziatiba Internazionalistaren hautagai-zerrenden baliogabetzea eskatu zuen, koalizioa "Batasunak erabiltzen duelako".
Egun horretan bertan, agiri baten bidez, Ezker Abertzaleak Iniziatiba Internazionalistaren "atzean ez zegoela" adierazi eta koalizioari elkartasuna erakutsi zion.
Maiatzaren 16an, goizeko 3:30ean, defentsak dokumentazioa aurkeztu eta bost ordutara, Auzitegi Gorenak Iniziatiba Internazionalistaren hautagai-zerrendak baliogabetu zituen, hamaika magistraturen aldeko botoarekin eta bosten ezezkoarekin. Horretarako, Auzitegi Gorenak IIk "bortizkeria era argian gaitzetsi ez izana" hartu zuen froga garrantzitsuen gisa.
Maiatzaren 18an, Iniziatiba Internazionalistak Gorenaren erabakiaren aurkako helegitea ipini zuen Auzitegi Konstituzionalean. Momentu horretan, Iniziatibak Gorenaren argumentuak "gezurra" zirela salatu eta "indarkeriaren erabilera gaitzetsi" zuen.
Azkenik, maiatzaren 21ean Auzitegi Konstituzionalak II-HEk aurkeztutako errekurtsoa onartu eta zerrenda baliozkotu zuen, koalizioko kideen "partaidetza politikorako eskubidea urratu zelako".

## Erreferentziak

* ↑ Nuestro voto, internacionalista y solidario Iniciativa Comunista, 2009ko maiatzaren 12a
* ↑ Lucha internacionalista participa de una amplia coalición de partidos
* ↑ Corriente Roja impulsa y participa en Iniciativa Internacionalista - La Izquierda de los Pueblos Corriente Roja, 2009ko apirilaren 24a
* ↑ A FPG intégrase en Iniciativa Internacionalista para concorrer ás eleccións europeas Vieiros, 2009ko maiatzaren 6a
* ↑ El Colectivo de Esquerra Unida de Bigastro muestra su apoyo a la candidatura de Iniciativa Internacionalista, Kaosenlared.com, 2009ko maiatzaren 6a
* ↑ Nova Esquerda Socialista apoia Iniciativa Internacionalista, Kaosenlared.com, 2009ko maiatzaren 6a
* ↑ La izquierda abertzale pide a los independentistas que voten Iniciativa Internacionalista Ezkerabertzalea.info, 2009ko maiatzaren 23a
* ↑ Endavant (OSAN) amb Iniciativa Internacionalista-Solidaritat entre els pobles Endavant.org, 2009ko maiatzaren 20a
* ↑ O PCPG con Iniciativa Internacionalista Kaosenlared.net, 2009ko maiatzaren 26a
* ↑ UNIDAD DEL PUEBLO pide el voto para la candidatura Iniciativa Internacionalista Magec, 2009ko maiatzaren 27a
* ↑ A AMI pede o voto para Iniciativa Internacionalista, Kaosenlared.net, 2009ko ekainaren 3a
* ↑ Posiçom de NÓS-Unidade Popular perante as eleiçons ao Parlamento europeu, Nosgaliza.org, 2009ko ekainaren 3a
* ↑ Manifestua “Iniciativa Internacionalista” Europar Parlamentuko hautagaitzaren Komisio Bultzatzailea. 2009ko apirilaren 15a
* ↑ Espainiako Gobernuak eta Fiskaltzak inpugnatu egin dute Iniciativa Internacionalista Berria, 2009ko maiatzaren 14a
* ↑ Ezker abertzaleak ukatu egin du hautagaitzaren atzean dagoela Berria, 2009ko maiatzaren 14a
* ↑ Espainiako Auzitegi Gorenak baliogabe utzi du Iniziatiba Internazionalista Berria, 2009ko maiatzaren 16a
* ↑ Indarkeriaren erabilera gaitzetsi du II-HEk Auzitegi Konstituzionalean Berria, 2009ko maiatzaren 19a
* ↑ (Gaztelaniaz) El Constitucional permite presentarse a la lista anulada por el Supremo

## Kanpo-estekak

* Iniziatiba Internazionalistaren Manifestua, euskaraz
* (Gaztelaniaz) Iniziatiba Internazionalistaren zerrenda baliogabetzeko eskatzen duen Espainiako Estatuko Abokatutzaren idatzia
* Datuak: Q3298169
* Multimedia: Politics of Spain / Q3298169